**Melding om fisket uke 30/2025**

Rapporten skrevet mandag 28.07.2025 av Ann-Rita Thoresen, Brynjar Torsteinsson og Willy Godtliebsen.

Alle kvanta i rapporten er oppgitt i tonn rundvekt, hvis ikke annet er presisert, og verdi i 1.000 kroner, evt. millioner kroner.

Omsetningsdata i denne rapporten skriver seg først og fremst fra uke 30 i 2025, dvs. 21. - 27. juli 2025.

Feriepreg over fiske og omsetning, men det var likevel økte landinger fra kystflåten av både torsk, sei, hyse, kongekrabbe og taskekrabbe, mens leveransene av ferskreke ble noe redusert. Spesielt var det stor øking for kongekrabben, med økte leveranser både i regulert fiske og i frifisket. Redusert omsetning og landinger av fryst råstoff, der det meste dreier seg om reka.

Råfisklagets omsetning i uke 30 er på 181 millioner kroner (foreløpig tall), opp fra 153 millioner kroner uka før. I tallet for uke 30 inngår 23 millioner kroner etter utenlandske leveranser. Omsetningen for norske båter stod dermed for 158 millioner kroner, fordelt med 105 millioner kroner på fersk og 53 millioner kroner på fryst råstoff.

Omsetningen i uke 30 i fjor var 235 millioner kroner, herav 93 millioner kroner etter landing fra utenlandske fartøy. For norske båter var omsetningen 142 millioner kroner, fordelt med 82 på fersk og 60 på fryst råstoff.

Råfisklagets omsetning hittil i år, per 27. juli 2025, er 14.285 millioner kroner. Det er fordelt med 11.929 millioner kroner for norske båter, og 2.356 millioner kroner for utenlandske. Tilsvarende for fjoråret var 11.432 millioner kroner totalt, hvorav 9.373 var etter landinger fra norske båter og 2.059 for utenlandske båter.

## Omsetning uke 30, 2025

Råfisklagets omsetning for norske båter i uke 30 i år fremgår av tabell 1, med fordeling på fersk/fryst råstoff, og pr fiskeslag.

Tabell 1. Omsetning for norske båter i uke 30/2025, fordelt pr fersk/fryst og pr fiskeslag



### Frystomsetning

Foreløpige tall for omsetningen av fryst råstoff fra norske båter i uke 30 viser 52 millioner kroner, ned fra 62 millioner kroner uka før. Størst verdi i uke 30 kom fra reke, hyse, torsk og sei med henholdsvis 28, 11, 9 og 1,9 millioner kroner. For øvrig vises til tabell 1.

Når det gjelder landinger av fryst råstoff fra norske båter i uke 30, til nøytrale fryselager, har vi følgende hovedtall: Totalt 2.310 tonn, ned fra 4.530 tonn i uke 29. Dette er kvanta som så langt bare delvis er omsatt. Av de 2.310 tonnene var 2.070 tonn reke, 90 tonn hver av torsk og hyse, 50 tonn sei. Rekekvantumet var levert av 7 båter. Av fiskekvantumet på totalt 240 tonn var 70 tonn levert av en tråler, herav 50 tonn sei. 170 tonn var levert av en snurrevadbåt, likt fordelt på hyse og torsk.

### Ferskomsetning

Omsetningen av ferskt råstoff i uke 30 utgjorde 105 millioner kroner, opp fra 88 millioner kroner uka før. Det meste av dette var det torsk, kongekrabbe og sei som stod for med ei ukeomsetning på henholdsvis 29, 25 og 23 millioner kroner, og for øvrig slik det framgår av tabell 1.

**Fersk torsk**

Tabell 2 og 3 viser fordelingen av landingene av fersk torsk per leveringssone og redskap (unntatt trål), med tilhørende snittpriser. De to tabellene er basert på omsetning av kvalitet A og ekstra, der alle leveringstilstander inngår, men der snittprisene er omregnet til sløyd uten hode-priser, eksklusivt restråstoff.

Tabell 2. Omsetning av fersk torsk, A og ekstra kvalitet fra norske båter i uke 30, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



Tabell 3. Priser av fersk torsk per redskap, A og ekstra kvalitet fra norske båter i uke 30, 2025, eksklusiv restråstoff.



Omsetningen av fersk torsk utgjorde 700 tonn til verdi 29 millioner kroner, fra 640 tonn/28 millioner kroner uken før. Av totalkvantumet stod snurrevad for 410 tonn etterfulgt av line/autoline med 180 tonn, garn med 50 tonn og juksa med 30 tonn. Av snurrevadkvantumet var 210 tonn levert til kjøpere i Vest-Finnmark, 160 tonn i Øst-Finnmark og 40 tonn i Lofoten. 97 % av linekvantumet var levert i Øst-Finnmark, mens det var større spredning på garnkvantumet.

Kvanta fordelt per leveringssone fremgår av tabell 2. 91 % av kvantumet var levert i Finnmark.

**Fersk sei**

Omsetningen av fersk sei utgjorde 1.750 tonn til verdi 23 millioner kroner, opp fra 1.460 tonn og 19 millioner kroner i uke 29. Kvanta fersk sei fordelt per leveringssone fremgår av tabell 4. Størst aktivitet i Vest-Finnmark med 1.370 tonn, fulgt av Øst-Finnmark med 230 tonn og Lofoten med 100 tonn. Av totalen på 1.750 tonn var 1.140 tonn tatt på not, 375 tonn på snurrevad, 140 tonn på garn og 80 tonn på juksa. Det var 9 båter som leverte notsei, hele kvantumet til 5 kjøpere i Vest-Finnmark. Av 375 tonn snurrevadsei var 200 tonn levert i Øst-Finnmark, 150 tonn i Vest-Finnmark og 30 tonn i Lofoten. Større spredning i landingene av garn- og juksasei.

Tabell 4: Omsetning av fersk sei, A og ekstra kvalitet fra norske båter i uke 30, 2025 sammenlignet med samme uke i fjor. Fra redskapene garn, jukse, line, snurrevad og not, eksklusiv restråstoff.



**Fersk hyse**

Kvantumet fersklevert hyse i uke 30 var 690 tonn til verdi 10,5 millioner kroner. Det var opp fra 500 tonn/8 millioner kroner uken før. Tabell 5 viser sonevis fordeling av kvanta, også når det gjelder hysa er det Finnmark som topper med totalt 590 tonn, jevnt fordelt mellom Øst- og Vest-Finnmark. 630 tonn av totalen var tatt på snurrevad, 50 tonn på line/autoline.

Tabell 5: Omsetning av fersk hyse, krokfanget, A og ekstra kvalitet fra norske båter i uke 30, 2025 sammenlignet med samme uke i fjor. Fra redskapene garn, jukse, line og snurrevad, eksklusiv restråstoff.



**Kongekrabbe**

I uke 30 ble det totalt levert og omsatt 114 tonn kongekrabbe til 25 millioner kroner. En dobling i kvantum fra 56 tonn/17 millioner kroner uken før. Av totalen i uke 30 var 50 tonn tatt i det regulerte området til en verdi på 19,5 millioner kroner, levert av 135 båter. I frifisket ble det tatt 64 tonn til en verdi på 5,9 millioner kroner, der 84 båter deltok med leveranser. Totalt for alle fangstfelt samlet er det fanget mest i området rundt Magerøya med 54 tonn, deretter 14 tonn i området mellom Berlevåg og Båtsfjord, 12 tonn i Porsangerfjorden og 11 tonn i Tanafjorden. 7 tonn mellom Ingøy og Måsøy og i Varangerfjorden, 6 tonn i Laksefjord, og 3 tonn mellom Båtsfjord og Vardø. Kvanta under 0,5 tonn i resterende fangstfelt.

**Reker**

Det ble levert 43 tonn ferske reker i uke 30 til en samlet verdi på 4,3 millioner kroner, en nedgang fra 47 tonn/4,8 millioner kroner forrige uke. Størst kvantum ble fisket i Varangerfjorden med 26 tonn, 6 tonn i Lyngenfjorden, 4 tonn i Ullsfjorden og 3 tonn i Kvænangen. Kvanta under 1,5 tonn i resterende fangstfelt.

**Taskekrabbe**

I uke 30 ble det omsatt 90 tonn taskekrabbe til en verdi av 1,3 millioner kroner. Omsetningen har økt betydelig sammenlignet med forrige måned: fra totalt 108 tonn i juni til 349 tonn hittil i juli – og måneden er ikke helt over enda. Historisk sett har hoveddelen av det årlige taskekrabbe-kvantumet blitt fanget i perioden juni/juli til oktober. Sammenlignet med samme periode i fjor, ser vi imidlertid en nedgang i fangstene så langt i år. I juli 2024 ble det registrert 634 tonn, mens juni hadde 124 tonn. Dette tilsvarer en nedgang på 44,97 % for juli og 12,88 % for juni. Det aller meste av fangsten i juli – om lag 87 % – ble levert i Sør-Trøndelag. I tillegg ble det levert mindre kvanta i Nord-Trøndelag, Helgeland og Nordmøre. Fangsten foregår hovedsakelig med teiner i områdene utenfor Frøya og Hitra.

**Øst-Finnmark**
Fra omsetninga fraperioden i uke 30 i 2025 har vi følgende oversikt:



**Vest-Finnmark**
Fra omsetninga fra perioden i uke 30 i 2025 har vi følgende oversikt:



**Troms**
Fra omsetninga fraperioden i uke 30 i 2025 har vi følgende oversikt:



**Vesterålen**
Fra omsetninga fraperioden i uke 30 i 2025 har vi følgende oversikt:



 **Lofoten/Salten**
Fra omsetninga fraperioden i uke 30 i 2025 har vi følgende oversikt:



**Helgeland-Nordmøre**
Fra omsetninga fraperioden i uke 30 i 2025 har vi følgende oversikt:

